Ένωσις Νέων Παραλιμνίου
 Η Ένωση Νέων Παραλιμνίου προήλθε από την ενοποίηση δύο οργανωμένων συνόλων του Παραλιμνίου. Το ένα ήταν ο Φιλαθλητικός Σύλλογος Ηρακλής και το άλλο το αναγνωστήριο Η Αγάπη του Λαού. Τα δύο οργανωμένα σύνολα είχαν πολιτιστική και αγωνιστική δράση. Στις 2 Απριλίου 1944 οι δύο ομάδες ενοποιούνται. Για να επιταχύνουν τη διαδικασία και να επικυρώσουν την απόφαση της ενοποίησης αλλά και για να προστατεύσουν περιουσιακά στοιχεία που μπορούσαν να χαθούν, αποφασίστηκε όπως ο Φ.Σ. Ηρακλής απορροφήσει την Αγάπη του Λαού και να μετονομαστεί σε Ένωσις Νέων Παραλιμνίου. Η απόφαση αυτή οδήγησε στην κατοχύρωση ως ημερομηνίας ίδρυση του σωματείου την 20η Φεβρουαρίου 1936, που ήταν η ημερομηνία ίδρυσης του Φ.Σ. Ηρακλή.Το νέο σωματείο διοργάνωνε καλλιτεχνικές και πολιτιστικές εκδηλώσεις, διαγωνισμούς και παιχνίδια, με κυριότερα τα παιχνίδια με μπιλιάρδο.Στις 18 Φεβρουαρίου 1945 πάρθηκε η απόφαση για δημιουργία ποδοσφαιρικής ομάδας και ομάδας στίβου. Άμεσα δημιούργησαν ένα γήπεδο με περιτοίχισμα από καλάμια. Ο πρώτος ποδοσφαιρικός αγώνας που έδωσε η ομάδα ήταν το 1945, λίγο πριν το τέλος του Β΄ Παγκοσμίου Πολέμου, με Γερμανούς κρατούμενους.Κατά τη διάρκεια του αγώνας της ΕΟΚΑ (1955-1959), πολλά μέλη του σωματείου ήταν και μέλη της ΕΟΚΑ. Σε ένα χώρο κοντά στο γήπεδο της ΕΝΠ η ΕΟΚΑ έστηνε πολλές ενέδρες και για αυτό οι Άγγλοι προχώρησαν στην κατεδάφιση του. Μετά από λίγο καιρό οι Άγγλοι επιδότησαν την ανακατασκευή του. Στο έμβλημα του σωματείου απεικονίζεται ο Παρθενώνας και ο τσολιάς. Χρώματα του σωματείου είναι το βυσσινί, το γαλάζιο και το άσπρο. Το βυσσινί χρώμα καθιερώθηκε το 1971. Σε ένα εστιατόριο στο Λονδίνο το οποίο ανήκε σε υποστηριχτές της ομάδας, ο ποδοσφαιριστής της Γουέστ Χαμ Γιουνάιτεντ, Μπόμπι Μουρ, δώρισε σε δύο απόδημους παραλιμνίτες δύο πλήρη σετ ποδοσφαιρικών στολών της Γουέστ Χαμ, οι οποίες ήταν βυσσινί. Οι δύο υποστηριχτές της ΕΝΠ, υποστηριχτές και της Γουέστ Χαμ Γιουνάιτεντ, έστειλαν τις στολές στη γενέτειρα τους, το Παραλίμνι, με την ΕΝΠ να υιοθετεί από τότε το βυσσινί χρώματα. Εξέλιξη του εμβλήματος Προσωνύμια Στη διάρκεια της ιστορίας του, ο σύλλογος απέκτησε διάφορα προσωνύμια. Τα πιο συνηθισμένα εξ αυτών είναι οι Βυσσινίοι, οι Τσολιάδες και οι Παραλιμνίτες. Το ποδοσφαιρικό τμήμα της Ένωσις Νέων Παραλιμνίου έχει 48 συμμετοχές στην Α΄ κατηγορία της Κύπρου. Συμμετείχε στο πρωτάθλημα για 45 συνεχόμενες περιόδους. Ακόμη, έχει συμμετάσχει 4 φορές στον τελικό του κυπέλλου Κύπρου αλλά δεν κατάφερε να κατακτήσει το κύπελλο. Κύπελλο Κύπρου: Φιναλίστ (4): 1974, 1975, 1981, 1983 Β΄ Κατηγορία: Πρωταθλήτρια (3): 1969, 2015, 2018 Η Ένωση Νέων Παραλιμνίου αποτελεί ένα από τα ιδρυτικά μέλη της Κυπριακής Ομοσπονδίας Πετοσφαίρισης το 1978. Συμμετείχε στο πρωτάθλημα Α΄ κατηγορίας ανδρών για μερικά χρόνια, με την καλύτερη θέση που κατέλαβε να είναι η δεύτερη την περίοδο 1996-97. Έχει κατακτήσει πέντε πρωταθλήματα Β΄ κατηγορίας (2001-02, 2004-05, 2013-14, 2015-16, 2018-19) και τρία κύπελλα Β΄ κατηγορίας (2004-05, 2012-13, 2018-19). Έδρα της ομάδας είναι η Κλειστή Αίθουσα Γυμνασίου Παραλιμνίου. Δεκαετία 2000-2009 Ο πίνακας που ακολουθεί παρουσιάζει την πορεία της ΕΝΠ στις διοργανώσεις της ΚΟΠΕ (για όσες περιόδους εντοπίστηκαν στοιχεία). Δεκαετία 2010-2019 Την περίοδο 2009-10 η ΕΝΠ τερμάτισε στην τελευταία θέση και υποβιβάστηκε στη Β΄ κατηγορία. Παρέμεινε στην κατηγορία αυτή για τέσσερις συνεχόμενες περιόδους, έως την περίοδο 2013-14 που κατέκτησε το πρωτάθλημα και επέστρεψε στην Α΄ κατηγορία. Την περίοδο 2014-15 τερμάτισε στην τελευταία θέση του πρωταθλήματος Α΄ κατηγορίας και υποβιβάστηκε στη Β΄ κατηγορία. Την περίοδο 2012-13 κατέκτησε το κύπελλο Β΄ κατηγορίας κερδίζοντας στον τελικό τον ΑΠΟΕΛ. Άνδρες Β΄ Κατηγορία: Πρωταθλήτρια (5): 2002, 2005, 2014, 2016, 2019 Κύπελλο Β΄ Κατηγορίας: Κυπελλούχος (3): 2005, 2013, 2019ΥποδομήςΠρωταθλήτρια εφήβων (2): 1997, 2014 Πρωταθλήτρια παγκορασίδων (1): 1990 Η καλαθοσφαιρική ομάδας της Ένωσης Νέων Παραλιμνίου συμμετέχει στο πρωτάθλημα Α΄ κατηγορίας, το ανώτερο επίπεδο στην Κύπρο. Αποτελεί με διαφορά τη μεγαλύτερη καλαθοσφαιρική δύναμη της επαρχίας Αμμοχώστου, καθώς και τη μοναδική αντιπρόσωπο της επαρχίας στην Α΄ κατηγορία. Εντάχθηκε στην ΚΟΚ το 1972. Περίοδος 2014-19 Την περίοδο 2014-19 η ΕΝΠ είχε μια πολύ αξιόλογη πορεία στις διοργανώσεις της ΚΟΚ φτάνοντας δύο φορές στον ημιτελικό του πρωταθλήματος κατά τις περιόδους 2016-17 και 2017-18 και τρεις στον ημιτελικό του κυπέλλου τις περιόδους 2016-17, 2017-18 και 2018-19. Την περίοδο 2018-19 η ΕΝΠ δεν είχε ανάλογη πορεία στο πρωτάθλημα με τις προηγούμενες αγωνιστικές περιόδους, όμως η κακή της πορεία δεν την απέτρεψε να φτάσει πιο κοντά από κάθε άλλη φορά στον τελικό του κυπέλλου χάνοντας σε μονό αγώνα από τον μετέπειτα νταμπλούχο Κεραυνό Στροβόλου για τέσσερις μόλις πόντους (80-76), στο κλειστό στάδιο "Κώστας Παπαέλληνας'' στον Στρόβολο. Επίσης ο καλαθοσφαιριστής της Michael Balogun κατάφερε να νικήσει στον διαγωνισμό τριπόντων του ΟΠΑΠ All Star Game 2018. Δεκαετία 2020-29 Την περίοδο 2019-20 παρουσίασε ένα πολύ δυνατό και ανταγωνιστικό σύνολο έχοντας ως επικεφαλής του τεχνικού επιτελείου της ένα θρύλο της ελληνικής καλαθοσφαίρισης τον Μιχάλη Κακιούζη. Δυστυχώς το πρωτάθλημα και το κύπελλο της περιόδου διακόπηκαν λόγω της πανδημίας COVID-19. Τη στιγμή που διακόπηκε το πρωτάθλημα η ΕΝΠ ήταν εκ των φαβορί για συμμετοχή στα ημιτελικά του πρωταθλήματος, αλλά και του κυπέλλου καθώς είχε κληρωθεί με τον νεοφερμένο στην Α΄ κατηγορία, ΑΠΟΠ Πάφου. Στα θετικά της περιόδου σημειώνεται η διάκριση του καλαθοσφαιριστή της Jordin Williams στον διαγωνισμό τριπόντων του ΟΠΑΠ All Star Game 2019. Πρωτάθλημα Β΄ κατηγορίας: Πρωταθλήτρια (2): 1998-99, 2009-10Κύπελλο Κύπρου Β΄ Κατηγορίας Κυπελλούχος (1): 2012-13 «Παιανίζει εδώ και 75 χρόνια». sentragoal.philenews.com. 20 Φεβρουαρίου 2014. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 18 Αυγούστου 2014. «75 χρόνια Ζωής - 75 χρόνια Ιστορίας για την Ένωση Νέων Παραλιμνίου». maxhnews.com. 20 Φεβρουαρίου 2012. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 18 Αυγούστου 2014. «Έπεσε η Ένωση Νέων Παραλιμνίου μετά από 45 χρόνια». www.sigmalive.com. 30 Μαρτίου 2014. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 8 Νοεμβρίου 2015. Η πορεία της Ένωσης Νέων Παραλιμνίου στην ιστοσελίδα της ΟΥΕΦΑ Παπαδημητρίου, Σταύρος (22 Φεβρουαρίου 2015). «Η 79χρονη Ένωση και η ομάδα... θαύμα!». kerkida.net. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 11 Απριλίου 2015. «75 χρόνια Ζωής - 75 χρόνια Ιστορίας για την Ένωση Νέων Παραλιμνίου». www.maxhnews.com. 19 Φεβρουαρίου 2011. Αρχειοθετήθηκε από το πρωτότυπο στις 2 Ιανουαρίου 2016. Ανακτήθηκε στις 2 Ιανουαρίου 2016. Κυριάκου, Του Ακη (17 Απριλίου 2016). «Στα 80χρονά της η Ένωση πάλι υποβιβάστηκε». www.sigmalive.com. Αρχειοθετήθηκε από το πρωτότυπο στις 25 Μαΐου 2016. Ανακτήθηκε στις 25 Μαΐου 2016. Επίσημος ιστότοπος Ιστοσελίδα φιλάθλων Ύμνος Ένωσης Νέων Παραλιμνίου στο YouTube Στίχοι ύμνου ΕΝΠ «Η ιστορία και η εξέλιξη στα σήματα των κυπριακών ομάδων». ΡΕΠΟΡΤΕΡ. Αρχειοθετήθηκε από το πρωτότυπο στις 4 Ιουλίου 2017. Ανακτήθηκε στις 4 Ιουλίου 2017.
Η Ένωσις Νέων Παραλιμνίου (Ε.Ν.Π.) είναι ένα κυπριακό αθλητικό σωματείο με έδρα το Παραλίμνι. Διατηρεί τμήματα ποδοσφαίρου, καλαθοσφαίρισης, πετοσφαίρισης και ποδοσφαίρου σάλας, με το ποδοσφαιρικό τμήμα να είναι το σημαντικότερο.